Premier League'i hooaeg 2014–2015

Premier League'i hooaeg 2014–2015 oli Inglismaa Premier League'i 23. hooaeg. Hooaeg algas 16. augustil 2014 ja lõppes 24. mail 2015. Manchester City oli tiitlit kaitsev meister. Liiga meistriks tuli Londoni Chelsea.

Klubid

Liiga hooajal osales 20 meeskonda: 17 klubi eelmisest hooajast ja kolm klubi Inglismaa jalgpalli esiliigast, mis kindlustasid endale edasipääsu kõrgliigasse.

Esiliiga võitja Leicester City FC mängis Premier League'is viimati 2003–04 pärast teise koha saavutamist esiliigas. Ta jäi siis 18. kohale ja langes välja.

Burnley FC mängis Premier League'is teist korda. Esimene oli hooajal 2009–10 ning see lõppes 18. koha ja väljalangemisega.

Queens Park Rangers FC pöördus Premier League'i tagasi play-offi võitmise kaudu esimesel katsel pärast väljalangemist.

Nad asendasid Premier League'ist välja langenud Norwichi, Fulhamit ja Cardiffi.

Premier League'is mängisid hooajal 2014–2015 järgmised 20 klubi:

 Klubi  Linn  Väljak  MahutavusArsenal  London  Emirates Stadium  60 361Aston Villa  Birmingham  Villa Park  42 785Burnley  Burnley  Turf Moor  22 546Chelsea  London  Stamford Bridge  42 449Crystal Palace  London  Selhurst Park  26 255Everton  Liverpool  Goodison Park  40 157Hull City  Kingston upon Hull  KC Stadium  25 400Leicester City  Leicester  King Power Stadium  32 262Liverpool  Liverpool  Anfield  45 276Manchester City  Manchester  Etihad Stadium  47 405Manchester United  Manchester  Old Trafford  75 811Newcastle United  Newcastle upon Tyne  Sports Direct Arena  52 409Queens Park Rangers  London  Loftus Road  18 360Southampton  Southampton  St Mary's Stadium  32 689Stoke City  Stoke-on-Trent  Britannia Stadium  27 740Sunderland  Sunderland  Stadium of Light  49 000Swansea City  Swansea  Liberty Stadium  20 520Tottenham Hotspur  London  White Hart Lane  36 230West Bromwich Albion  West Bromwich  The Hawthorns  27 877West Ham United  London  Boleyn Ground  35 016

 Tabel 

KohtMeeskond+=–LVSVVVPunktid1.Chelsea26937332+41872.Manchester City24778338+45793.Arsenal22977136+35754.Manchester United201086237+25705.Tottenham Hotspur197125853+5646.Liverpool188125248+4627.Southampton186145433+21608.Swansea City168144649−3569.Stoke City159144845+35410.Crystal Palace139164751−44811.Everton1211154850−24712.West Ham United1211154447−34713.West Bromwich Albion1111163851−34414.Leicester City118194655−94115.Newcastle United109194063−233816.Sunderland717143153−223817.Aston Villa108203157−263818.Hull City811193351−183619.Burnley712192853−253320.Queens Park Rangers86244273−3130Legend: + võite, = viike, – kaotusi, LV – löödud väravaid, SV – sisselastud väravaid, VV – väravate vahe

 Kohad eurosarjades 
pisi|Chelsea – Manchester City 1:1, 31. jaanuar 2015
Chelsea, Manchester City ja Arsenal pääsesid UEFA Meistrite Liiga alagruppi. Manchester United pääses Meistrite Liiga eelringi.

Tottenham Hotspur ja Liverpool pääsesid UEFA Euroopa Liiga alagruppi. Southampton pääses Euroopa Liiga kolmandasse eelringi.

Inglismaa kuulus FIFA ausa mängu reitingu arvestuses esikolmikusse (Hollandi järel ja Iirimaa ees) ning pälvis sellega lisakoha Euroopa Liiga esimeses eelringis. Selle pälvis Premier League'is kõige puhtamalt mänginud meeskond West Ham.

 Väljalangejad 
pisi|Queens Park Rangers – Newcastle United 2:1, 16. mai 2015
Uustulnukate mäng ei õnnestunud. Queens Park lõpetas viimasena ja Burnley eelviimasena. Uustulnukaist suutis üksnes Leicester liigasse püsima jääda ja temagi mängis suurema osa hooajast väljalangemispositsioonil, sealhulgas täpselt pool hooaega viimasena. Kuid 7 võitu viimases 9 voorus tõstsid ta 14. kohale.

Hull City FC sai viimasest 4 voorust üheainsa viigi ja lõpetas 18. kohal. Veel eelmine hooaeg oli lõppenud Hulli kõigi aegade parima tulemuse, 16. kohaga. Inglismaa kõrgeimas liigas on Hull mänginud kahel korral viieaastase vahega kokku 4 hooaega ning mõlemad korrad lõppesid väljalangemisega teisel hooajal.

Neid kolme meeskonda asendavad järgmisel hooajal esiliiga võitja AFC Bournemouth, teiseks tulnud Watford FC ja play-offi võitja Norwich City FC.

 Auhinnad 
pisi|Eden Hazard
Parimaks treeneriks valiti meistermeeskonna Chelsea peatreener José Mourinho.

Ainsana valiti kaks korda kuu parimaks treeneriks Ronald Koeman Southamptonist (septembris ja jaanuaris), aga Mourinhot ei valitud kordagi kuu parimaks.

Parimaks mängijaks valiti Chelsea poolkaitsja Eden Hazard Belgiast. Ka mängijad valisid Hazardi hooaja parimaks mängijaks. Jalgpalliajakirjanikud valisid samuti Hazardi hooaja parimaks mängijaks. Hazard lõi 14 väravat, millega jagas resultatiivseimate mängijate arvestuses 6. kohta.

Kõige resultatiivsema mängija auhinna Kuldse saapa võitis Manchester City ründaja Sergio Agüero Argentinast, kes lõi 26 väravat. Agüero oli ainus, kes suutis rohkem kui korra teha kübaratriki (lüüa 3 väravat mängus). Samuti oli Agüero ainus, kes suutis ühes mängus lüüa 4 väravat.

Parima väravavahi auhinna Kuldse kinda võitis Joe Hart Manchester Cityst, kes 14 mängus suutis oma värava pallidest puhtana hoida.

Parimaks nooreks mängijaks valiti Tottenham Hotspuri ründaja Harry Kane, kes 21 väravaga oli resultatiivsuselt teine. Ühtlasi oli Kane ainus mängija, kes valiti kaks korda kuu parimaks mängijaks (jaanuaris ja veebruaris).

Hooaja sümboolsesse koondisse valiti 11 mängijat, kellest Chelseast oli 6 ja ülejäänud igaüks eri meeskonnast. Need mängijad olid ründajad Diego Costa ja Harry Kane, poolkaitsjad Alexis Sánchez, Nemanja Matić, Philippe Coutinho  ja Eden Hazard, kaitsjad John Terry, Gary Cahill, Branislav Ivanović ja Ryan Bertrand ning väravavaht David de Gea.

Kõige rohkem kollaseid kaarte määrati Sunderlandi mängijaile: 94. Ka individuaalselt kõige rohkem kollaseid kaarte saanud mängija Lee Cattermole oli Sunderlandist.

Kõige rohkem punaseid kaarte määrati Aston Villa ja Newcastle'i mängijaile: 7. Individuaalselt ei saanud keegi üle 2 punase kaardi.

Kategooria:Premier League'i hooajad
Kategooria:2014. aasta spordis
Kategooria:2015. aasta spordis